cyanic-selkie/wikianc huggingface dataset:
জামাল আবদেল নাসের
আরব-ইসরায়েল যুদ্ধ ১৯৪৮
১৯৪৯ সালের ফেব্রুয়ারিতে নাসের ইসরায়েলের সাথে আনুষ্ঠানিক যুদ্ধবিরতি আলোচনায় মিশরের প্রতিনিধি হিসেবে প্রেরিত হন এবং আলোচনার বিষয়বস্তুকে মিশরের জন্য অপমানকর হিসেবে চিহ্নিত করেন। যুদ্ধপরবর্তী সময়ে নাসের আবার কায়রোতে মিলিটারি অ্যাকাডেমির প্রশিক্ষক হিসেবে নিয়োগ পান। ইতিমধ্যে সংশ্লিষ্ট তৎপরতা চালিয়ে যাবার উদ্দেশ্যে তিনি মুসলিম ব্রাদারহুড নাম্নী উপদলটির সাথে আলোচনার জন্য দূত পাঠান। কিন্তু নাসের অল্প সময়ের মধ্যে উপলব্ধি করেন যে ঐ উপদলটি জাতীয়তাবাদের ব্যাপারে তার সমমত পোষণ করে না। এই উপলব্ধির পর থেকে নাসের তার রাজনৈতিক জীবনে এই দলটির সংস্পর্শ থেকে দূরে থেকেছেন।
রিচার্ড স্নেল
রিচার্ড পিটার স্নেল (Richard Snell; জন্ম: ১২ সেপ্টেম্বর, ১৯৬৮) ডারবানে জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯২ থেকে ১৯৯৬ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে ব্যাটিং উদ্বোধন করে কার্যকরী ব্যাটিংশৈলী প্রদর্শন করেছিলেন রিচার্ড স্নেল।
খেলোয়াড়ী জীবন
ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের পক্ষে খেলেছিলেন তিনি। ১৯৯০-এর দশকের শুরুতে স্টিভেন জ্যাকের সাথে অবিস্মরণীয় উদ্বোধনী জুটি গড়ে স্মরণীয় হয়ে রয়েছেন।
সমগ্র খেলোয়াড়ী জীবনে পাঁচটিমাত্র টেস্ট ও ৪২টি একদিনের আন্তর্জাতিকে অংশগ্রহণের সুযোগ ঘটেছিল রিচার্ড স্নেলের। ১৯৯২ সালের ক্রিকেট বিশ্বকাপেও দক্ষিণ আফ্রিকার প্রতিনিধিত্ব করেছিলেন।
আন্তর্জাতিক ক্রিকেট অঙ্গন থেকে নিষেধাজ্ঞা প্রত্যাহারের ফলে দক্ষিণ আফ্রিকার টেস্ট খেলায় প্রত্যাবর্তন ঘটলে তিনি দলের অন্যতম সদস্যরূপে খেলেন ও প্রথম টেস্ট উইকেট পান। ১৯৯৩ সালে হিরো কাপে শ্রীলঙ্কার বিপক্ষে ৭.১-২-১২-৪ বোলিং করে সকলকে বিমোহিত করেন। এরপর ১৯৯৩-৯৪ মৌসুমে বেনসন এন্ড হেজেস বিশ্ব সিরিজে স্বাগতিক অস্ট্রেলিয়ার বিপক্ষে ৫/৪০ বোলিং পরিসংখ্যান দাঁড় করান। এটিই তার সেরা বোলিং নৈপুণ্য ছিল। ১৯৯৬ সালে ব্লুমফন্তেইনের চেভ্রোলেট পার্কে অনুষ্ঠিত ওডিআইয়ে ৬৩ রান তুলেন। ব্যাটিং উদ্বোধনে নেমে এটিই তার সর্বোচ্চ ব্যক্তিগত রানের ইনিংস ছিল।
অবসর
১৯৯৮ সালে প্রথম-শ্রেণীর ক্রিকেট থেকে অবসর গ্রহণ করেন। এরপর থেকে প্রশিক্ষণপ্রাপ্ত ফিজিওথেরাপিস্ট হিসেবে কাজ করেন। তারপর পারিবারিক শিল্পজাত পরিচ্ছন্ন সেবা ও সরবরাহকারী ব্যবসা প্রতিষ্ঠান রেনো ইন্ডাস্ট্রিয়াল আফ্রিকায় যোগ দেন।
নাসেরবাদ
নাসেরবাদ (التيار الناصري at-Tayyār an-Nāṣṣarī) হল জামাল আবদেল নাসেরের চিন্তাধারার উপর প্রতিষ্ঠিত সমাজতান্ত্রিক আরব জাতীয়তাবাদী রাজনৈতিক আদর্শ। নাসের ছিলেন মিশরীয় বিপ্লব ১৯৫২ এর দুই প্রধান নেতার অন্যতম এবং মিশরের দ্বিতীয় রাষ্ট্রপতি। নাসেরবাদে অভ্যন্তরীণ ও আন্তর্জাতিক বিষয়াদি অন্তর্ভুক্ত এবং এর উপাদানে আরব সমাজবাদ, প্রজাতান্ত্রিকতা, জাতীয়তাবাদ, সাম্রাজ্যবাদবিরোধীতা, বৈশ্বিক সৌহার্দ উন্নয়ন ও আন্তর্জাতিক জোটনিরপেক্ষতা রয়েছে। ১৯৫০ ও ১৯৬০ এর দশকে নাসেরবাদ ছিল আরব বিশ্বের সবচেয়ে গুরুত্বপূর্ণ রাজনৈতিক আদর্শগুলোর অন্যতম। বিশেষত ১৯৫৬ সালে সুয়েজ সংকটের পর এর প্রভাব দেখা দেয়। স্নায়ুযুদ্ধের সময় আফ্রিকার অন্যান্য অংশ ও উন্নয়নশীল বিশ্বে এর প্রভাব দেখা যায়।
ইসলামিক সমাজ, পশ্চিম মেরিল্যান্ড
ইসলামিক সোসাইটি অব ওয়েস্টার্ন মেরিল্যান্ড (আইএসডাব্লিউএমডি), মেরিল্যান্ডের হ্যাগার্সটাউনে অবস্থিত একটি মসজিদ। মসজিদটি পশ্চিম মেরিল্যান্ডে নামাজের জন্য বিশেষত নির্মিত প্রথম স্থায়ী কাঠামো বিশিষ্ট মসজিদ ছিল। ১৯৯৪ সালে এই মসজিদটি নির্মাণ করা হয়েছিল।
এই প্রতিষ্ঠানটি পাঁচ বছরের জন্য ডে-কেয়ার হিসেবে চালানো হয়েছিল। ২০০৩ সালে ডে-কেয়ারের জন্য হুমকি আসে। এই উদ্বেগের কারণে ২০০৩ সালে এটি বন্ধ করে দেওয়া হয়।
ন্যাশভিল স্পোর্টস ক্লাব
ন্যাশভিল স্পোর্টস ক্লাব (Nashville SC; সাধারণত ন্যাশভিল এসসি এবং সংক্ষেপে ন্যাশভিল নামে পরিচিত) হচ্ছে ন্যাশভিল ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ওয়েস্টার্ন কনফারেন্সের অংশ হিসেবে প্রতিযোগিতা করে। এই ক্লাবটি ২০১৭ সালের ২০শে ডিসেম্বর তারিখে প্রতিষ্ঠিত হয়েছে। ৩০,০০০ ধারণক্ষমতাবিশিষ্ট জিওডিস পার্কে দ্য মিউজিক নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ইংরেজ সাবেক ফুটবল খেলোয়াড় গ্যারি নিল স্মিথ এবং সভাপতির দায়িত্ব পালন করছেন ইয়ান আয়ার। বর্তমানে মার্কিন রক্ষণভাগের খেলোয়াড় ওয়াকার জিমারম্যান এই ক্লাবের অধিনায়কের দায়িত্ব পালন করছেন।
ডেভ রমনি, র‍্যান্ডল লিল, ড্যানিয়েল লভিটজ, হানি মুখতার এবং চার্লস সাপংয়ের মতো খেলোয়াড়গণ ন্যাশভিলের জার্সি গায়ে মাঠ কাঁপিয়েছেন।
ইতিহাস
২০১৭ মৌসুমে, পেশাদার ফুটবল ক্লাব হিসেবে প্রথম মৌসুমে ন্যাশভিল মার্কিন যুক্তরাষ্ট্রের পেশাদার ফুটবল ক্লাবগুলোর মধ্যকার আয়োজিত মার্কিন ফুটবল লিগ পদ্ধতির তৎকালীন দ্বিতীয় স্তরের পেশাদার ফুটবল লিগ ইউএসএল চ্যাম্পিয়নশিপে প্রতিদ্বন্দ্বিতা করেছিল; গ্যারি নিল স্মিথের অধীনে উক্ত মৌসুমে ন্যাশভিল ১২ জয় এবং ৯ ড্রয়ে সর্বমোট ৪৯ পয়েন্ট অর্জন করে ২০১৭ ইউএসএল চ্যাম্পিয়নশিপের সামগ্রিক পয়েন্ট তালিকায় ১৭তম স্থান অর্জন করেছিল। ইউএসএল চ্যাম্পিয়নশিপের উক্ত মৌসুমে মার্কিন আক্রমণভাগের খেলোয়াড় ব্রেন্ডন অ্যালেন ৯টি গোল করে ন্যাশভিলের হয়ে সর্বোচ্চ গোল করেছিলেন।
ক্লাব প্রতিষ্ঠার প্রায় ৩ বছর পর, ২০২০ মৌসুমে ন্যাশভিল প্রথমবারের মতো মার্কিন যুক্তরাষ্ট্রের পেশাদার ফুটবলের শীর্ষ স্তর মেজর লিগ সকারে অংশগ্রহণ করতে সক্ষম হয়েছিল। ২০২০ সালের সালের ২৯শে ফেব্রুয়ারি তারিখে, মেজর লিগ সকারে ক্লাব ইতিহাসে নিজেদের প্রথম ম্যাচে গ্যারি নিল স্মিথের অধীনে ন্যাশভিল আটলান্টা ইউনাইটেডের কাছে ২–১ গোলের ব্যবধানে পরাজিত হয়েছিল। ২০২০ মেজর লিগ সকারে ন্যাশভিল ৮টি জয় এবং ৮টি ড্রয়ে সর্বমোট ৩২ পয়েন্ট অর্জন করে সামগ্রিক পয়েন্ট তালিকায় ১৪তম স্থান অর্জন করেছিল, যেখানে হানি মুখতার ৫টি গোল করে লিগে ন্যাশভিলের হয়ে সর্বোচ্চ গোলদাতা হয়েছিলেন।
তিলা কোকসা
তিলা কোকসা (বৈজ্ঞানিক নাম:Barilius tileo) হচ্ছে Cyprinidae পরিবারের Barilius গণের একটি স্বাদুপানির মাছ।
বর্ণনা
মাথা চাপা এবং তুণ্ড সূচালো। দেহ গভীর এবং গভীরতা আর্দশ দৈর্ঘ্য ৩.৪ থেকে ৩.৭ গুন।
বিস্তৃতি
বাংলাদেশ, ভারতের হিমালয়ের পূর্বদিকে, নেপাল অঞ্চলে এ মাছ পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
ইস্টবেঙ্গল মাঠ
ইস্টবেঙ্গল গ্রাউন্ডটি এসসি ইস্টবেঙ্গলের ঘরের মাঠ বা স্টেডিয়াম। স্টেডিয়ামটির ধারণক্ষমতা ২৩,৫০০ জন। এটি কলকাতা ফুটবল লীগের অন্যতম একটি মাঠ।
স্টেডিয়ামটি ফোর্ট উইলিয়ামের উত্তর পাশের কলকাতা ময়দান অঞ্চলে ও এটি ইডেন গার্ডেনের কাছে অবস্থিত। কলকাতা মেট্রোর উত্তর-দক্ষিণ করিডোরের এসপ্ল্যানেড মেট্রো স্টেশনটিও নিকটেই অবস্থিত।
ইতিহাস
১৯২০ সালে যখন ইস্ট বেঙ্গল ক্লাবটি গঠিত হয়, তখন তারা প্রাথমিক দিনগুলিতে কুমোরটুলি পার্ক মাঠে খেলত। ইস্ট বেঙ্গল ক্লাবটি ১৯২২ সালে কলকাতা ফুটবল লীগের দ্বিতীয় বিভাগে খেলতে শুরু করে। বেশিরভাগ ম্যাচ অনুষ্ঠিত হয় কলকাতা এফসি গ্রাউন্ডে। ১৯২৩ মরসুমের পরে ইস্ট বেঙ্গল ক্লাবের মালিকরা তাদের নিজস্ব একটি ক্লাব মাঠের সন্ধানে শুরু করেন, যেখানে দলটি তাদের ম্যাচ খেলতে পারবে। মায়দানের বিদ্যমান নিয়ম অনুসারে, দুটি ক্লাব একটি সাধারণ মাঠে ব্যবহার করত। ক্লাবের প্রতিষ্ঠাতা ও তৎকালীন সহ-রাষ্ট্রপতি শ্রী সুরেশচন্দ্র চৌধুরী এবং রায়বাহাদুর তরীভূষণ রায় জানতে পেরেন যে মোহনবাগান তার মাঠ জাতীয় সংস্থার সাথে ভাগ করে নিয়েছে, যা তৎক্ষণাৎ সেই সময়ে বন্ধ হয়ে গিয়েছিল। তারা এই তাৎপর্যকে পুলিশ কর্তৃপক্ষের কাছে উল্লেখ করে এবং পরবর্তীকালে ইস্ট বেঙ্গলের অংশীদার দাবি করে। এরপরেই পুলিশ কমিশনার চার্লস টেগার্ট মোহনবাগানকে তার মাঠটি ইস্ট বেঙ্গলের সাথে ভাগ করে নেওয়ার নির্দেশ দেন। হঠাৎ করে এই সিদ্ধান্তে মোহনবাগান কর্মকর্তারা ক্ষুব্ধ হন। যাইহোক, তাদের প্রতিবাদ সত্ত্বেও, ইস্ট বেঙ্গল ক্লাবটি ১৯২৪ সালে নিজস্ব জমি পায়, যা তারা ১৯৬৩ সাল পর্যন্ত তাদের চিরো-প্রতিদ্বন্দ্বী মোহনবাগানের সাথে একসাথে ভাগ করে নিয়েছিল, অবশেষে মোহনবাগান তাদের নিজস্ব মোহনবাগান মাঠে চলে আসে। সেই দিনগুলিতে, গোলপোস্টগুলি পূর্ব-পশ্চিমে স্থাপন করা হয় এবং  ইস্ট বেঙ্গল রেড রোডের দিকে অর্ধেকটি দখল করে নিয়েছিল। আর এক শতাব্দী প্রাচীন কলকাতা ক্লাব এরিয়ান এফ.সি. তখন থেকেই ক্লাবের মাঠটি ভাগাভাগি করে ব্যবহার শুরু করে।
সম্বন্ধে
thumb|কলকাতা ফুটবল লিগের সময় ২০১৯ সালে ইস্টবেঙ্গল মাঠ
alt=|thumb|ইস্টবেঙ্গল গ্রাউন্ড সদস্য গ্যালারি
ইস্টবেঙ্গল মাঠে তিন দিকে গ্যালারি রয়েছে। পশ্চিম দিকে আধুনিক সুবিধা যেমন বালতি সিট ও লিফটের সাথে সদস্য গ্যালারি রয়েছে। পশ্চিম দিকের অর্ধেক এরিয়ান এফ.সি এর সাথে ভাগাভাগি করা হয়েছে, যেখান তাদের বালতির আসনে আবৃত সদস্যদের গ্যালারিও আছে, যা ইস্ট বেঙ্গল এফ.সি এর ম্যাচের জন্য একটি অ্যাওয়ে গ্যালারি হিসেবে কাজ করে। পূর্ব পার্শ্ব ও উত্তর দিকের গ্যালারি এখনও অস্থায়ী কাঠ ও ইস্পাত কাঠামো দিয়ে তৈরি এবং অ-সদস্য সমর্থকদের বসার জন্য ব্যবহৃত হয়। খেলার পিচের মাত্রা বা পরিমাপ প্রায় ১০০ মিটার x ৬০ মিটার। স্টেডিয়াম সংলগ্ন সদস্য গ্যালারির নিচে ক্লাব তাঁবু এবং প্রধান কার্যালয় অবস্থিত। ২০১৪ সালে ক্লাব তাঁবু সদস্যদের গ্যালারির ঠিক পাশে সমর্থকদের জন্য তাদের নিজস্ব ক্যাফে লাউঞ্জ খুলে দেওয়া হয়।
১৯৯৬ সালে প্রথম সংস্কার
১৯৯৬ সালের ১২ জুলাই কলকাতা ময়দানে পরিচিত নতুন ক্লাব অফিস বা তাঁবুর উদ্বোধন করেন ইস্টবেঙ্গল ক্লাবের প্রবীণতম সদস্য। তৎকালীন ক্লাব সচিব শ্রী দীপক "পোল্টু" দাস শ্রী শঙ্কর পিল্লাইকে (শঙ্কর মালি নামে পরিচিত) এই সম্মান প্রদান করেন, যিনি ক্লাবের প্রবীণতম গ্রাউন্ডসম্যান এবং তত্ত্বাবধায়ক ছিলেন। তিনি আহমেদ খান ও ব্যোমকেশ বসুর মত ক্লাব কিংবদন্তিদের উপস্থিতিতে নতুন ক্লাব তাঁবুর উদ্বোধন করেন।
ক্লাব মাঠ সংস্কার করা হয় এবং একটি নতুন অফিস স্থাপন করা হয়। খেলার মাঠ পুনরায় উত্তর থেকে দক্ষিণে করা হয় এবং নতুন সমর্থক গ্যালারি নির্মিত হয়।
২০১৬ সালের পরে দ্বিতীয় সংস্কার
পুরো খেলার মাঠ পুনর্নির্মাণ করার সময় ২০১৬ সালে মাঠের সংস্কার করা হয় এবং সদস্যদের গ্যালারি লাল ও সোনালী রঙের বালতি আসন স্থাপনের সাথে গ্যালারি সংস্কার করা হয়।
অন্যান্য ব্যবহার
alt=|thumb|ইস্ট বেঙ্গল গ্রাউন্ডের বিন্যাসট ইস্ট বেঙ্গল গ্রাউন্ডে আইএফএ শিল্ড, কলকাতা ফুটবল লিগ এবং বিভিন্ন অনূর্ধ্ব-লিগের বিভিন্ন ম্যাচ অনুষ্ঠিত হয়ছে। এটি ২০১৯ ডুরান্ড কাপের জন্য বেশ কয়েকটি ম্যাচের আয়োজন করেছে।
এটি ১৯৮৪ সালে নেহেরু কাপ খেলতে আসা আর্জেন্টিনা ফুটবল দলের অনুশীলনের ক্ষেত্র হিসাবে ব্যবহৃত হয়।
স্কাই গ্রুপ
স্কাই গ্রুপ লিমিটেড হল একটি ব্রিটিশ মিডিয়া এবং টেলিযোগাযোগ সংস্থা। এটির সদরদপ্তর যুক্তরাজ্যের লন্ডনে অবস্থিত। যুক্তরাজ্য, আয়ারল্যান্ড, জার্মানি, অস্ট্রিয়া, সুইজারল্যান্ড এবং ইতালিতে এটির কার্যক্রম রয়েছে। স্কাই হল ইউরোপের বৃহত্তম মিডিয়া কোম্পানি এবং পে-টিভি সম্প্রচারকারী। ২০১৯ সাল পর্যন্ত এটির গ্রাহক সংখ্যা ছিল প্রায় ২৩ মিলিয়ন এবং প্রায় ৩১,০০০ কর্মচারী প্রতিষ্ঠানটিতে কাজ করে। কোম্পানিটি মূলত স্যাটেলাইট টেলিভিশন, উৎপাদন ও সম্প্রচারের সাথে জড়িত।
নভেম্বর ২০১৮ এর আগে, রুপার্ট মার্ডক এর ২১ সেঞ্চুরি ফক্স কোম্পানির ৩৯.১৪% অংশের মালিক ছিল; ৯ ডিসেম্বর ২০১৬-এ, ২১ সেঞ্চুরি ফক্স ঘোষণা করেছে যে এটি স্কাই-এর অবশিষ্ট অংশ কিনতে চায় ও এটি সম্পন্ন করার জন্য সরকারি অনুমোদনের অপেক্ষায় রয়েছে। তবে মার্কিন মিডিয়া এবং টেলিকম সংস্থা কমকাস্ট ২০১৮ সালে ১৭.২৮ পাউন্ড প্রতি শেয়ারের বিনিময়ে স্কাই-এর সম্পূর্ণ অংশ অধিগ্রহণ করে।
কমকাস্ট দ্বারা অধিগ্রহণের আগে, স্কাই লন্ডন স্টক এক্সচেঞ্জে তালিকাভুক্ত ছিল এবং এটি এফটিএসই ১০০ সূচকের একটি উপাদান ছিল এবং ২০১৮ সালে এটির বাজার মূলধন ছিল প্রায় £১৮.৭৫ বিলিয়ন (৳২,৩১১,২৬৩,১৬৭,২৫২)।
এম এ রেজা
এম এ রেজা (১৭ ফেব্রুয়ারি ১৯৪৭–৯ ডিসেম্বর ২০০১) বাংলাদেশের শরীয়তপুর জেলার রাজনীতিবিদ ও শরীয়তপুর-৩ আসনের সাবেক সংসদ সদস্য।
প্রাথমিক জীবন
এম এ রেজা ১৭ ফেব্রুয়ারি ১৯৪৭ সালে শরীয়তপুরের ভেদরগঞ্জের কার্তিকপুর গ্রামে জন্মগ্রহণ করেন। তার পিতা মাইনুল হক শিকদার।
রাজনৈতিক জীবন
এম এ রেজা ন্যাশনাল ব্যাংকের পরিচালক ও কর্ণফুলী ইন্সুরেন্স কোম্পানির প্রতিষ্ঠাতা। তিনি ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে শরীয়তপুর-৩ আসন থেকে সংসদ সদস্য নির্বাচিত হন।
মৃত্যু
এম এ রেজা ৯ ডিসেম্বর ২০০১ সালে মৃত্যুবরণ করেন।
রিপুয়ারীয় উইকিপিডিয়া
রিপুয়ারীয় উইকিপিডিয়া (Wikkipedija en Ripoarisch Platt) হচ্ছে অনলাইন বিশ্বকোষ উইকিপিডিয়ার রিপুয়ারিয়া ভাষার সংস্করণ। ২০০৫ সালে যাত্রা শুরু হয় এই উইকিপিডিয়ার এবং September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে এবং সর্বমোট সম্পাদনা সংখ্যা  টি।
প্রস্তুতি পর্যায়
কলোগনিয় ভাষার উইকিপিডিয়া নিয়ে প্রথম আলোচনা অথবা সকল রিপুয়ারিয় ভাষার উইকিপিডিয়া খোলার ব্যাপারে ২০০৪ সালে জার্মান উইকিপিডিয়ায় আলোচনা শুরু হয়  । জার্মানীর কলোগনি জেলার লোকেরা এবং এর সংলগ্ন রাইনল্যান্ড-প্যালাটিনেট, বেলজিয়াম এবং নেদারল্যান্ডসের কিছু বাসিন্দা রিপুয়ারিয় ভাষায় কথা বলে। <div style="float:right; float:right; clear:none; margin:1em 2em 1ex; border:0; padding:0; text-align:center; font-size:95%; line-height:2em;"> WiKoelsch লোগো
২০০৫ সালের প্রথমভাগে ধারণাটি প্রতিষ্ঠা পায় এবং অবদানকারীদের ছোট একটি দল কাজ করার ব্যাপারে আগ্রহী হয়। তাদের একজন তার নিজের সার্ভারে মিডিয়াউইকি ইনস্টল করেন এবং এটা wikoelsch.dergruenepunk.de ডোমেইনের অধীনে একই বছরের ৬ জুলাই অবদান রাখতে আগ্রহীদের জন্য উন্মুক্ত করে দেন। শুরুর দিকে কিছুটা ধীর গতিতে কাজ চললে ঐ বছরের বাকী সময়ের মধ্যে ১০০০ পৃষ্ঠা তৈরী হয়। তার অধিকাংশই অসম্পূর্ণ পাতা এবং দ্ব্যর্থতানিরসন পাতা।
২০০৪ সালে রিপুয়ারীয় ভাষায় উইকিপিডিয়া চালু করার ব্যাপারে একটি অনুরোধ করা হয়েছিলো । যা একটি আলোচনার সূচনা করে এবং শেষ পর্যন্ত ঐ বছরের ক্রিসমাসের দুদিন আগে উইকিমিডিয়া ফাইন্ডেশনের বোর্ড অভ ট্রাস্টিজ অনুরোধটি গ্রহণ করে । একাধিক রিপুয়ারীয় ভাষা প্রচলিত থাকায় এটা কলোগনিয় ভাষাকেই প্রাধান্য দেয় । ISO 639 জয়েন্ট এডভাইসরি কমিটি ISO 639-2 তে ksh যোগ করতে এবং সেই সময়ে রিপুয়ারীয়র জন্য কোড তৈরী করতে অস্বীকার করে।
২৪ মার্চ ২০০৫ থেকে নতুন উইকি ksh.wikipedia.org ডোমেইনের অধীনে পথ চলা শুরু করে।
স্থানান্তর
উইকিপিডিয়া ডোমেইনের অধীনের নতুন উইকি যাত্রা শুরু করলে প্রথম দিকে কিছু পাতা কপি করে নিয়ে যাওয়া হয়। কপি করে নিয়ে যাওয়া দীর্ঘায়িত হচ্ছিলো। কারণ এক SQL server থেকে অন্যটিতে সরাসরি ডাটা স্থানান্তর সম্ভব নয়। সেজন্য নতুন তৈরী করা মিডিয়াউইকির আমদানি রপ্তানি ফিচার ব্যবহার করা হয়। কিছু বাগ এবং প্রতিকূলতা সামনে আসলেও সেগুলোকে উৎরানো সম্ভব হয়।
পলি উমরিগড়
প্রারম্ভিক জীবন
সম্ভবতঃ বোম্বেতে পলি উমরিগড়ের জন্ম। তবে, প্রায়শঃই মহারাষ্ট্রের সোলাপুর এলাকাকে তার জন্মস্থানরূপে উল্লেখ করা হয়।(দেখুন ) তার বাবা বস্ত্র প্রতিষ্ঠান পরিচালনা করতেন। সোলাপুরেই তার শৈশবকাল অতিবাহিত হয়। বিদ্যালয়ে অধ্যয়নকালীন তার পরিবার বোম্বে অভিমুখে যাত্রা করেন।
ভারতের জরস্ত্রোত্র সম্প্রদায়ভূক্ত পারসি সদস্য ছিলেন। বিংশ শতাব্দীর শুরুরদিকে কয়েক দশক এ সম্প্রদায়টি বোম্বের ক্রিকেটে ব্যাপক প্রভাববিস্তার করে। পারসিসের পক্ষে প্রথম-শ্রেণীর ক্রিকেটে অভিষেক ঘটে তার। ১৯৪৪ সালে বোম্বে পঞ্চদলীয় খেলায় ১৮ বছর বয়সে তার এই অংশগ্রহণ। সেন্ট জাভিয়ের্স কলেজ থেকে বিএসসি ডিগ্রী লাভ করেন। বোম্বে বিশ্ববিদ্যালয় দলের অধিনায়কের দায়িত্বে ছিলেন তিনি। এছাড়াও হকি ও ফুটবলে তার আধিপত্য ছিল।
খেলোয়াড়ী জীবন
৯ ডিসেম্বর, ১৯৪৮ তারিখে ওয়েস্ট ইন্ডিজের বিপক্ষে তার টেস্ট অভিষেক ঘটে। একই দলের বিপক্ষে ১৩ এপ্রিল, ১৯৬২ তারিখে সর্বশেষ টেস্টে অংশ নিয়েছিলেন উমরিগড়।
অক্টোবর, ১৯৪৮ সালে সম্মিলিত বিশ্ববিদ্যালয়ের সদস্যরূপে সফরকারী ওয়েস্ট ইন্ডিজের বিপক্ষে অপরাজিত ১১৫ রান তুলেন তিনি। এ অনবদ্য ফলাফলের স্বীকৃতিস্বরূপ জাতীয় দল নির্বাচকমণ্ডলীর নজর কাড়তে সমর্থ হন। ফলশ্রুতিতে বোম্বেতে সাত সপ্তাহ পর অনুষ্ঠিত দ্বিতীয় টেস্টে অংশগ্রহণের সুযোগ ঘটে তার।
একই সময়ে ১৯৪৯-৫০ ও ১৯৫০-৫১ মৌসুমে দুইটি কমনওয়েলথ দল ভারত সফরে আসে। উমরিগড় দলের নিয়মিত সদস্য ছিলেন। প্রথম দলের বিপক্ষে অনানুষ্ঠানিক টেস্টে ২৭৬ রান ও দ্বিতীয় দলের বিরুদ্ধে ৫৬২ রান তুলেন। মাদ্রাজ টেস্টে ফ্রাঙ্ক ওরেলের বলে উপর্যুপরি দুই ছক্কা হাঁকিয়ে ৯০ থেকে ১০২-এ নিজ রানকে নিয়ে আসেন।
এক বছর পর নিজ দেশে অনুষ্ঠিত সফরকারী ইংল্যান্ড দলের বিপক্ষে প্রথম চার টেস্টে অংশ নিয়ে মাত্র ১১৩ রান তুলতে সমর্থ হন। পঞ্চম টেস্টে দল থেকে বাদ পড়েন তবে শেষ মুহুর্তে হিমু অধিকারীর আঘাত পেলে তার ঠাঁই হয়। সাত নম্বরে ব্যাটিংয়ে নেমে অপরাজিত ১৩০ রান তুলেন তিনি। এরফলে ভারত তাদের ক্রিকেটের ইতিহাসে প্রথম জয়ের সন্ধান পায়। বোলিংয়ে তিনি উচ্চমানের না হলেও উমরিগড় তার জীবনের সেরা ইনিংস খেলেছিলেন বলে জানান।
ইংল্যান্ড সফর
কেমব্রিজের ফাস্ট বোলার কুয়ান ম্যাকার্থির বল মোকাবেলায় তাকে বিব্রতকর অবস্থায় দেখা যায়। তবে, টেস্টের সাত ইনিংসে তিনি মাত্র ৬.১৪ গড়ে ৪৩ রান তুলতে সমর্থ হন। ফ্রেড ট্রুম্যানের মুখোমুখি হলে স্কয়ার লেগ অঞ্চলেই বলকে ঠেলে পাঠাতেন এবং আনাড়ীর ন্যায় বলকে ব্যাটে লাগাতে ব্যর্থ হতেন। অ্যালেক বেডসার তাকে দুইবার, ট্রুম্যান চারবার আউট করেন।
নিজদেশে অনুষ্ঠিত ১৯৫২-৫৩ মৌসুমে সফরকারী পাকিস্তানের বিপক্ষে নিজের খেলোয়াড়ী জীবনকে উজ্জ্বীবিত করেন।
ওয়েস্ট ইন্ডিজ সফর
ফ্রাঙ্ক কিং, ওয়েস হল, রয় গিলক্রিস্ট ও চার্লি স্টেয়ার্সের ন্যায় খেলোয়াড়দের নিয়ে গড়া ওয়েস্ট ইন্ডিজের বিপক্ষে তিনটি সিরিজে অংশ নিয়ে সর্বাধিক রান সংগ্রহ করেছেন। তন্মধ্যে, হল ও স্টেয়ার্সের বোলিংয়ের বিপক্ষে লড়াই করে খেলোয়াড়ী জীবনের সেরা ইনিংস উপহার দিয়েছেন।
১৯৫৩ সালের শুরুতে ওয়েস্ট ইন্ডিজের বিপক্ষে ৫৬০ রান তুলেন। এতে দুইটি শতক ও চারটি অর্ধ-শতক ছিল। সনি রামাদিনের বলে ছক্কা হাঁকিয়ে পোর্ট অব স্পেনে শতরানের কোঠায় পৌঁছেন।
১৯৫৫-৫৬ মৌসুমে সফরকারী নিউজিল্যান্ডের বিপক্ষে সিরিজে অংশ নেন। হায়দ্রাবাদে সফরকারী দলের বিপক্ষে ২২৩ রানের ইনিংসটি ভারতের পক্ষে প্রথম দ্বি-শতক ছিল।
অধিনায়কত্ব
১৯৫৩-৫৪ মৌসুমে কমনওয়েলথ একাদশের বিপক্ষে দুইটি অনানুষ্ঠানিক টেস্টে ভারত দলকে নেতৃত্ব দেন। এতে তিনি একটিতে জয়ী হন। ১৯৫৫-৫৬ মৌসুমে নিউজিল্যান্ডের বিপক্ষে দ্বিতীয় টেস্ট থেকে শুরু করে তিন বছর পর ওয়েস্ট ইন্ডিজের বিপক্ষে অনুষ্ঠিত সিরিজ পর্যন্ত উপর্যুপরি আট টেস্টে ভারত দলের অধিনায়কের দায়িত্বভার তার উপর অর্পিত হয়। তন্মধ্যে, নিউজিল্যান্ডের বিপক্ষে দুই টেস্টে ইনিংস ব্যবধানে জয়ী হয় তার দল।
১৯৫৮-৫৯ মৌসুমে ওয়েস্ট ইন্ডিজের বিপক্ষে এক টেস্টের পর গুলাম আহমেদ তার স্থলাভিষিক্ত হয়ে দল পরিচালনা করেন। তবে দুইটিতে পরাজিত হয়ে টেস্ট ক্রিকেট থেকে অবসরের ঘোষণা দেন।
বিতর্ক
মাদ্রাজের চতুর্থ টেস্টে উমরিগড় পুনরায় অধিনায়কের দায়িত্ব পান। তবে, গুলাম আহমেদ ও আঘাতপ্রাপ্ত বিজয় মাঞ্জরেকারের বিপরীতে সদস্য নির্বাচন করা নিয়ে বিতর্কের উদ্রেক হয়। উমরিগড় মাঞ্জরেকারের পরিবর্তে আরেকজন ব্যাটসম্যান মনোহর হারিদকরকে চান। কিন্তু, বিসিসিআইয়ের তৎকালীন সভাপতি রতিভাই প্যাটেল অফ স্পিনার জসু প্যাটেলকে তার স্থলাভিষিক্ত করেন।
টেস্টের পূর্ব-রাত্রে উমরিগড় অধিনায়কের পদ থেকে নিজেকে গুটিয়ে নেন| এরপর আরও তিন বছর তিনি ভারত দলে খেলেন। তবে আর কখনো অধিনায়কের দায়িত্বে যাননি। ঐ সিরিজে পাঁচ টেস্ট খেলে ৩৩৭ রান তুলে ভারতের শীর্ষ রান সংগ্রাহক হন।
১৯৫৯ সালে ইংল্যান্ড সফরে যান। টেস্ট খেলাগুলোর বাইরে ব্যাপকসংখ্যায় রান তুলেন। তবে এবারো চতুর্থ টেস্ট পর্যন্ত ট্রুম্যান ও ব্রায়ান স্ট্যাদামের বিরুদ্ধে তাকে লড়াই করতে হয়েছিল। এ সফরের প্রস্তুতিমূলক খেলায় তিনটি দ্বি-শতক হাঁকান। তন্মধ্যে, কেমব্রিজের বিপক্ষে অপরাজিত ২৫২ রান তুলেন যা বিদেশের মাটিতে যে-কোন ভারতীয় ক্রিকেটারের জন্য সর্বোচ্চ সংগ্রহ ছিল। চার টেস্টে অংশ নিয়ে ২৩০ রান তুলেন। তন্মধ্যে, ওল্ড ট্রাফোর্ড টেস্টে ট্রুম্যানের বিপক্ষে সর্বশেষ অংশ নিয়ে ১১৮ রানের মনোজ্ঞ শতরান করেন।
নিজদেশে অংশগ্রহণ
উমরিগড়ের অফ স্পিন বোলিং জসু প্যাটেলের সাথে গুরুত্বপূর্ণ ভূমিকা পালন করে। ১৯৫৯-৬০ মৌসুমে কানপুর টেস্টে অস্ট্রেলিয়ার বিপক্ষে প্রথম জয়ে গুরুত্বপূর্ণ অবদান রাখে। তবে, তার ব্যাটিং আশাব্যঞ্জক ছিল না। সিরিজের শেষ দুই টেস্টে পিঠের আঘাতের কারণে অংশ নিতে পারেননি তিনি। ১৯৬০-৬১ মৌসুমে পাকিস্তানের বিপক্ষে তিনটি সেঞ্চুরি, ১৯৬১-৬২ মৌসুমে নিজ দেশে ইংল্যান্ডের বিপক্ষে একটি সেঞ্চুরি করেন। তন্মধ্যে, তৃতীয় সেঞ্চুরি করতে তাকে অনেকগুলো টেস্ট ইনিংস খেলতে হয়।
কয়েক সপ্তাহ পর ওয়েস্ট ইন্ডিজের বিপক্ষে ভারত দল প্রতিদ্বন্দ্বিতায় অবতীর্ণ হয়। পাঁচ টেস্টের ঐ সিরিজের প্রত্যেকটিতে হেরে বসে তার দল। পোর্ট অব স্পেনের চতুর্থ টেস্টে উমরিগড় ৫৬ ও অপরাজিত ১৭২* রানের পাশাপাশি ওয়েস্ট ইন্ডিজের প্রথম ইনিংসে ৫/১০৭ পান। তন্মধ্যে প্রথম ইনিংসে তার করা অর্ধ-শতকটি আসে ভারতের ৩০/৫ থাকা অবস্থায়। পরবর্তীতে ফলো-অনের কবলে পড়ে ভারত দল। শতরানে পৌঁছতে তিনি ১৫৬ মিনিট ও দেড়শত রান তুলতে ২০৩ মিনিট ব্যয় করেন। দ্বিতীয় নতুন বল নেয়ার পর ওয়েস হলের বিপক্ষে মুখোমুখি হন ও এক ওভারেই চারটি বাউন্ডারি মারেন। শেষ উইকেটে দুই ভারতীয় ব্যাটসম্যান ১৪৪ রান যুক্ত করেন। শেষ পর্যন্ত ২৪৮ মিনিট ক্রিজে অবস্থান করে অপরাজিত ১৭২ রান তুলেন ও শেষ উইকেট জুটিতে ২৩০ রান যুক্ত করেন। ঐ সিরিজে তিনি ৪৪৫ রান ও নয় উইকেট পান।
তবে পিঠের আঘাত উত্তরোত্তর বৃদ্ধি পেতে থাকলে দেশে ফেরার পর তার অবসরের ঘোষণা দিতে বাধ্য হন। তবে, বোম্বের পক্ষে আরও এক মৌসুম প্রথম-শ্রেণীর ক্রিকেট খেলেন। ১৯৬৭-৬৮ মৌসুমে সর্বশেষ প্রথম-শ্রেণীর খেলায় অংশ নিয়েছিলেন পলি উমরিগড়।
ভারতীয় ঘরোয়া ক্রিকেটে দুইবার সহস্রাধিক রান তুলেন। এছাড়াও ল্যাঙ্কাশায়ার লীগে চার্চ দলের পক্ষে কয়েক মৌসুম খেলেন।
অবসর পরবর্তী সময়কাল
১৯৭০-এর দশকে নিউজিল্যান্ড, ওয়েস্ট ইন্ডিজ ও অস্ট্রেলিয়া সফরে ভারত দলের ব্যবস্থাপনার দায়িত্বে ছিলেন উমরিগড়। ১৯৭৮ থেকে ১৯৮২ সময়কালে জাতীয় দল নির্বাচকমণ্ডলীর সভাপতির দায়িত্ব পালন করেন তিনি। বিসিসিআইয়ের নির্বাহী সচিব ও মুম্বই ক্রিকেট সংস্থার সচিবের দায়িত্বে ছিলেন। ক্রিকেট কোচিং বিষয়ে একটি গ্রন্থ প্রকাশ করেন। একসময় ওয়াংখেড়ে স্টেডিয়ামের পিচের কিউরেটর ছিলেন।
অর্জনসমূহ
১৯৬২ সালে পদ্মশ্রী পদক লাভ করেন ও ১৯৯৮-৯৯ মৌসুমে খেলায় অসামান্য অবদানের প্রেক্ষিতে সি.কে. নায়ডু ট্রফি লাভ করেন। জাতীয় পর্যায়ের অনূর্ধ্ব-১৫ চ্যাম্পিয়নশীপ প্রতিযোগিতাটি তার সম্মানার্থে পলি উমরিগড় ট্রফি নামকরণ হয়।
১৯৫৫ থেকে ১৯৫৮ সময়কাল পর্যন্ত ভারত দলকে আট টেস্টে নেতৃত্ব দিয়েছেন। ১৯৬২ সালে খেলোয়াড়ী জীবন থেকে অবসর নেন। এ সময় তিনি ভারতের পক্ষে সর্বাধিক ৫৯ টেস্টে অংশগ্রহণ, সর্বাধিক ৩,৬৩১ রান ও সর্বাধিক ১২ সেঞ্চুরি করেছিলেন। এছাড়াও, প্রথম ভারতীয় টেস্ট ক্রিকেটার হিসেবে দ্বি-শতক রানের ইনিংস খেলেন। সফরকারী নিউজিল্যান্ডের বিপক্ষে হায়দ্রাবাদে এ দ্বি-শতকটি হাঁকিয়েছিলেন পলি উমরিগড়।
ব্যক্তিগত জীবন
১৯৫১ সালে ‘দিনু’ নাম্নী এক রমণীর পাণিগ্রহণ করেন। তাদের সংসারে দুই পুত্র ও এক কন্যা রয়েছে।
কণ্ঠনালীর ক্যান্সারে আক্রান্ত উমরিগড়কে ২০০৬ সালের মাঝামাঝি সময়ে ক্যামোথেরাপি দেয়া হতো। অতঃপর দীর্ঘদিন অসুস্থ থাকার পর ৭ নভেম্বর, ২০০৬ তারিখে ৮০ বছর বয়সে মুম্বইয়ে তার দেহাবসান ঘটে।
পার্বতী কৃষ্ণন
পার্বতী কৃষ্ণন (১৫ই মার্চ ১৯১৯ – ২০শে ফেব্রুয়ারি ২০১৪) ভারতের কমিউনিস্ট পার্টির একজন ভারতীয় রাজনীতিবিদ ছিলেন। তিনি ছিলেন তিনবারের প্রাক্তন লোকসভা সংসদ সদস্য, তিনি কোয়ম্বাটুরের লোকসভা কেন্দ্র এবং রাজ্যসভা সদস্যের প্রতিনিধিত্ব করেছিলেন। তিনি ছিলেন প্রাক্তন মাদ্রাজ প্রেসিডেন্সি প্রিমিয়ার পি. সুব্বারায়ণের কন্যা এবং মোহন কুমারমঙ্গলমের বোন, কুমারমঙ্গলম পরে ইন্দিরা গান্ধীর মন্ত্রিসভায় মন্ত্রী হয়েছিলেন। তাঁর জ্যেষ্ঠ ভাই গোপাল কুমারমঙ্গলম কোল ইন্ডিয়া লিমিটেডের চেয়ারম্যান ছিলেন এবং আরেক ভাই পরমশিব প্রভাকর কুমারমঙ্গলম সেনাপ্রধান ছিলেন।
তিনি সিপিআই-এর কেন্দ্রীয় কার্যনির্বাহী কমিটির সদস্য এবং অল ইন্ডিয়া ট্রেড ইউনিয়ন কংগ্রেসের সহ-সভাপতি ছিলেন।
প্রারম্ভিক জীবন
পার্বতীর জন্ম ১৯১৯ সালের ১৫ই মার্চ। তাঁর বাবা ও মায়ের নাম ছিল যথাক্রমে পি. সুব্বারায়ণ এবং রাধাবাই সুব্বারায়ণ। তিনি তাঁর প্রাথমিক পড়াশুনো করেছিলেন সি.এস.আই. ইওয়ার্ট ম্যাট্রিকুলেশন উচ্চ মাধ্যমিক বিদ্যালয় থেকে। তিনি অক্সফোর্ড বিশ্ববিদ্যালয়ের সেন্ট হিউজ কলেজ থেকে তাঁর বি.এ. (সাম্মানিক) অধ্যয়ন করেছেন। তারপর তিনি ভারতের কমিউনিস্ট পার্টিতে যোগ দেন।
নির্বাচনী ইতিহাস
পার্বতী ১৯৫২ সালের উপ-নির্বাচনে কোয়ম্বাটুরের লোকসভা আসনে একজন ভারতের কমিউনিস্ট পার্টির প্রার্থী হিসাবে প্রতিদ্বন্দ্বিতা করেছিলেন। এই আসনটি টি. এ. রামালিঙ্গম চেত্তিয়ারের মৃত্যুতে খালি হয়েছিল। তিনি ভারতীয় জাতীয় কংগ্রেসের এন. এম. লিঙ্গমের কাছে পরাজিত হন। পরে ১৯৫৪ সালের ৩রা এপ্রিল তিনি রাজ্যসভায় মনোনীত হন এবং ১৯৫৭ সালের ১২ই মার্চ পর্যন্ত রাজ্যসভার সদস্য হিসাবে দায়িত্ব পালন করেন। তিনি ১৯৫৭ এবং ১৯৭৭ এর সাধারণ নির্বাচনে এবং ১৯৭৪ সালের উপনির্বাচনে ভারতের কমিউনিস্ট পার্টির একজন প্রার্থী হিসেবে কোয়ম্বাটুরের নির্বাচনী এলাকা থেকে লোকসভায় নির্বাচিত হয়েছিলেন।   তিনি ১৯৬২ সালের নির্বাচনে ভারতীয় জাতীয় কংগ্রেসের পি. আর. রামকৃষ্ণনের কাছে, ১৯৮০ নির্বাচনে দ্রাবিড় মুনেত্র কড়গম দলের ইরা মোহনের কাছে পরাজিত হন (কোয়েম্বাটুর থেকে প্রতিদ্বন্দ্বিতা করছিলেন)। এরপর তিনি ১৯৮৪ নির্বাচনে সর্বভারতীয় আন্না দ্রাবিড় মুনেত্র কড়গম দলের এম. থামবি দুরাইয়ের (ধর্মপুরী থেকে প্রতিদ্বন্দ্বিতা করছিলেন) কাছে পরাজিত হন।
অবসর বিনোদন
তিনি শিক্ষা, সমাজকল্যাণের সঙ্গে সঙ্গে ভারতীয় ও পাশ্চাত্য সঙ্গীত (লোক ও শাস্ত্রীয় উভয় সঙ্গীত) এবং থিয়েটার আন্দোলনে আগ্রহী ছিলেন।
ব্লাঙ্ক নয়েস
ব্লাঙ্ক নয়েস হলো ভারত ভিত্তিক একটি সম্প্রদায় যারা ইভ টিজিং-এর মতো রাস্তার হয়রানির বিরুদ্ধে পাবলিক আর্ট প্রদর্শনের মতো প্রকল্প পরিচালনা করে।  ২০০৩ সালের আগস্ট মাসে জাসমিন পাথেজা ছাত্রদের প্রকল্প হিসাবে ব্যাঙ্গালোরের সৃষ্টি স্কুল অফ আর্ট ডিজাইন অ্যান্ড টেকনোলজিতে প্রকল্পটি শুরু করেন এবং তারপর থেকে এটি ভারতের অন্যান্য শহরে ছড়িয়ে পড়ে।
কার্যক্রম
ব্লাঙ্ক নয়েস সম্পূর্ণরূপে স্বেচ্ছাসেবকদের দ্বারা পরিচালিত। ভৌগোলিক অবস্থান এবং বয়সের ভিত্তিতে বিভিন্ন জায়গা থেকে পুরুষ এবং মহিলা স্বেচ্ছাসেবকদের একটি মূল দল সম্মিলিতভাবে কাজ করে। ব্ল্যাঙ্ক নয়েজ কথোপকথনের মাধ্যমে রাস্তায় যৌন হয়রানির বিষয়ে জনসাধারণের মধ্যে সচেতনতা বৃদ্ধি করতে চায়। কথোপকথন সম্মিলিতভাবে "ইভ-টিজিং" এর সংজ্ঞা থেকে শুরু করে "টিজিং", "হয়রানি", "ফ্লার্টিং" এর সীমানা নির্ধারণ করা পর্যন্ত বিস্তৃত।
এরা সরাসরি রাস্তায় পদক্ষেপ এবং জনসাধারণের হস্তক্ষেপের মাধ্যমে তাদের শহরের মহিলাদের ভয় ভিত্তিক সম্পর্ককে সম্বোধন করে, যা জনসমক্ষে নিষ্ক্রিয় না হয়ে মহিলাদের "অ্যাকশন হিরো" হতে বলে। তাদেরকে ব্ল্যাঙ্ক নয়েজ গাইজ নামে উল্লেখ করা হয়। ব্ল্যাঙ্ক নয়েজ 'ইভ-টিজিং' বন্ধের কৌশল পরিবর্তনের জন্য কাজ করে যার মাধ্যমে জনগণকে হয়রানিটি বন্ধে সম্পর্কে সম্মিলিত দায়িত্ব নেওয়ার জন্য জড়িত করে।
যদিও ব্ল্যাঙ্ক নয়েজ ব্যাঙ্গালোরে প্রতিষ্ঠিত হয়েছিল, এটি মুম্বাই, দিল্লি, চেন্নাই, কলকাতা, চন্ডীগড়, হায়দ্রাবাদ এবং লখনউয়ের মতো অন্যান্য শহরে ছড়িয়ে পড়েছে। এটি "আই নেভার আস্ক ফর ইট"-এর মতো প্রচারণার মাধ্যমে লজ্জা এবং দোষারোপের ধারণাটি মোকাবেলা করতে চেষ্টা করে। একটি প্রধান ধারণা যা এরা দূর করতে চায় তা হ'ল নারীদের তাদের পরিধান করা পোশাকের কারণে সৃষ্ট হয়রানি দূর করা। রাস্তার ক্রিয়াকলাপ ও সংলাপের মাধ্যমে, ব্ল্যাঙ্ক নয়েজ রাস্তায় মহিলাদের জন্য একটি নিরাপদ এবং মুক্ত পরিবেশ অর্জনের লক্ষ্য অর্জনের আশা করে, একই সাথে সমাজকে নারীদের প্রতি আরও সমতাবাদী হওয়ার আহ্বান জানায়।
২০১২ সালের ডিসেম্বর মাসে দিল্লিতে চলন্ত বাসে এক যুবতীকে নির্মমভাবে গণধর্ষনের পর ব্ল্যাঙ্ক নয়েজ সুরক্ষিত শহর প্রচারাভিযান শুরু করে, যা নাগরিকদের এমন উপায়ের অঙ্গীকার করার আহ্বান জানায় যাতে তারা শহরগুলিকে নারীদের জন্য নিরাপদ করে তুলতে পারে।
প্রকল্পটি পেইন্টিংয়ের মাধ্যমে বার্তা, পাবলিক প্লেসে যৌন হয়রানির শিকার ব্যক্তিদের সাক্ষ্য রেকর্ড করা এবং হয়রানি বিরোধী বার্তা সহ টি শার্ট মুদ্রণের মতো পদক্ষেপও গ্রহণ করেছে।
হনু ধোরাজিয়া
হনু ধোরাজিয়া দ্বাদশ বিধানসভায় গুজরাটের লাঠি আসন থেকে বিধায়ক নির্বাচিত হয়েছিলেন।
স্টার ওয়ান
স্টার ওয়ান ছিল একটি ভারতীয় যুব টেলিভিশন চ্যানেল যেটি প্রাথমিকভাবে মুম্বাই ভিত্তিক হিন্দি বিনোদনমূলক চ্যানেল হিসেবে সম্প্রচার করা হত। চ্যানেলটি ২০০৪ সালের ১ নভেম্বর তারিখে চালু করা হয়। এটির প্রাথমিকভাবে সম্প্রচারিত অনুষ্ঠান রিমিক্স অত্যন্ত জনপ্রিয় হয়ে ওঠে। পরবর্তীতে চ্যানেলটি আর অনেক জনপ্রিয় অনুষ্ঠানমালা প্রচার করে; যেমনঃ দ্যা গ্রেট ইন্ডিয়ান লাফার চ্যালেঞ্জ, নাচ বালিয়ে, জারা নাচকে দিখা, সারাভাই ভার্সেস সারাভাই, ইন্সট্যান্ট খিচদি, স্পেশাল স্কোয়াড, এসএসএসএইচএইচএইচ...ফির কই হ্যায়, রিমিক্স, দিল মিল গায়ে, মিলে জাব হাম তুম, লাভ নে মিলে দি জোড়ি, রাং বাদালতি ওধানি, গীত হুয়ে সাবছে প্যায়ারে এবং প্যায়ার কি ইয়ে ইক কাহানি। এশিয়ার নিউজ কর্পোরেশনের স্টার টিভি নেটওয়ার্ক এর অংশ ফক্স ইন্টারন্যাশনাল চ্যানেলের অধীনে বিশ্বব্যাপী সম্প্রচারিত হয়ে থাকে। স্টার ওয়ান ছিল ভারতের সবচেয়ে জনপ্রিয় সাধারণ বিনোদনমূলক চ্যানেলগুলির মধ্যে অন্যতম একটি যেটি পরবর্তীতে লাইফ ওকে নামে স্থানান্তর করা হয়। এটির সহোদর চ্যানেল হল স্টার প্লাস, এছাড়াও সনি এন্টারটেইনমেন্ট টেলিভিশন, কালারস, জি টিভি, ইমাজিন টিভি, সাব টিভি এবং সাহারা ওয়ান অন্তর্ভুক্ত করা হয়।
স্টার ওয়ান ২০১১ সালের ১৮ ডিসেম্বর তারিখে স্থগিত করা হয়; এটির শেষ দুই অনুষ্ঠান ছিল "প্যায়ার কি ইয়ে এক কাহানি" এবং "গীত হুয়ে সাবছে প্যায়ারে" ধারাবাহিক। চ্যানেলটি ২০১১ সালের ১৮ ডিসেম্বর তারিখে স্টার নেটওয়ার্ক কর্তৃক লাইফ ওকে নামে পুণ:রায় নামান্তর করা হয়।
স্টার ওয়ান ২০১২ সালের ২৮ মে তারিখ পর্যন্ত ইউকে এবং আয়ারল্যান্ডের সম্প্রচার অব্যাহত ছিল; যখন এটাকে লাইফ ওকে নামে পুন:নামান্তর করার জন্য ঠিক করা হয়েছিল।
শুনসুকে হিরাই
শুনসুকে হিরাই (平井 駿助, Shunsuke Hirai; জন্ম: ৭ সেপ্টেম্বর ২০০২) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের দ্বিতীয় স্তর জে২ লিগের ক্লাব রেনোফা ইয়ামাগুচির হয়ে রক্ষণভাগের খেলোয়াড় হিসেবে খেলেন।  তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
প্রারম্ভিক জীবন
শুনসুকে হিরাই ২০০২ সালের ৭ই সেপ্টেম্বর তারিখে জাপানের ওয়াকায়ামা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
স্টিভ ম্যাকুইন
টেরেন্স স্টিভেন ম্যাকুইন (ইংরেজি: Steve McQueen; ২৪শে মার্চ, ১৯৩০ - ৭ই নভেম্বর, ১৯৮০) ছিলেন একজন মার্কিন অভিনেতা। তাকে "দ্য কিং অব কুল" ডাকা হত। তার "অ্যান্টি-হিরো" ব্যক্তিত্ব ১৯৬০-এর দশকের বিপরীত সংস্কৃতির সৃষ্টি করে এবং তাকে ১৯৬০ ও ১৯৭০-এর দশকের শীর্ষ বক্স-অফিস তারকার খ্যাতি এনে দেয়। অভিনয় জীবনে তিনি একটি একাডেমি পুরস্কার ও চারটি গোল্ডেন গ্লোব পুরস্কারের মনোনয়ন লাভ করেন। ১৯৭৪ সালে তিনি বিশ্বের সর্বোচ্চ পারিশ্রমিক গ্রহীতা চলচ্চিত্র তারকা হয়ে ওঠেন।
১৯৫৫ সালে আ হ্যাটফুল অব রেইন নাটক দিয়ে তার ব্রডওয়েতে অভিষেক হয়। ১৯৫৬ সালে রবার্ট ওয়াইজ পরিচালিত সামবডি আপ দেয়ার লাইকস মি-এ ছোট চরিত্রে অভিনয়ের মধ্য দিয়ে তার চলচ্চিত্রে অভিষেক হয়। ১৯৬০-এর দশকে তিনি তার অভিনয় জীবনে সফলতা লাভ করেন। ১৯৬৩ সালে তিনি দ্য গ্রেট ইস্কেপ ছবির জন্য তিনি মস্কো আন্তর্জাতিক চলচ্চিত্র উৎসব থেকে শ্রেষ্ঠ অভিনেতার পুরস্কার লাভ করেন। পরের বছর লাভ উইথ দ্য প্রপার স্ট্রেঞ্জার ছবিতে অভিনয়ের জন্য প্রথমবারের মত শ্রেষ্ঠ নাট্যধর্মী অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। দ্য স্যান্ড পেবলস্‌ (১৯৬৬) চলচ্চিত্রে অভিনয়ের জন্য তিনি তার প্রথম শ্রেষ্ঠ অভিনেতা বিভাগে একাডেমি পুরস্কার ও দ্বিতীয় গোল্ডেন গ্লোব পুরস্কারের মনোনয়ন লাভ করেন। তার বাকি দুটি গোল্ডেন গ্লোব পুরস্কারের মনোনয়ন আসে দ্য রেইভার্স (১৯৬৯) এবং প্যাপিলন (১৯৭৩) চলচ্চিত্রে অভিনয়ের জন্য। ম্যাককুইন অভিনীত অন্যান্য উল্লেখযোগ্য চলচ্চিত্র হল দ্য সিনিসিনাটি কিড, দ্য থমাস ক্রাউন অ্যাফেয়ার, বুলিট, দ্য গেটাওয়ে, দ্য ম্যাগনিফিসেন্ট সেভেন ও দ্য টাওয়ারিং ইনফার্নো।
প্রারম্ভিক জীবন
টেরেন্স স্টিভেন ম্যাকুইন ১৯৩০ সালের ২৪শে মার্চ ইন্ডিয়ানা অঙ্গরাজ্যের ইন্ডিয়ানাপোলিসের উপশহর বিচ গ্রোভের সেন্ট ফ্রান্সিস হাসপাতালে জন্মগ্রহণ করেন। ম্যাকুইন স্কটিশ বংশোদ্ভূত ও রোমান ক্যাথলক ধর্মাবলম্বী হিসেবে বেড়ে ওঠেন। তার পিতা উইলিয়াম ম্যাকুইন (১৯০৭-১৯৫৮) ছিলেন একটি বার্নস্টর্মিং ফ্লাইং সার্কাসের স্টান্ট পাইলট এবং তার মাতা জুলিয়া অ্যান (জুলিয়ান, জন্ম: ক্রফোর্ড, ১৯১০-১৯৬৫)। তার পিতা তার মাতার সাথে সাক্ষাতের ছয়মাস পর তাকে ছেড়ে চলে যান। কয়েকজন জীবনীকার উল্লেখ করেন যে জুলিয়া অ্যান মদ্যপ ছিলেন। ছোট স্টিভকে লালন পালন করতে অসমর্থ হওয়ায় অ্যান ১৯৩৩ সালে মিজুরির স্ল্যাটারে তার পিতামাতার (ভিক্টর ও লিলিয়ান) কাছে স্টিভকে রেখে চলে যান। মহামন্দা দেখা দিলে তার মাতামহ ও মাতামহীর সাথে ম্যাকুইন স্ল্যাটারে লিলিয়ানের ভাই ক্লদের ফার্মে চলে যান।
অভিনয় জীবন
ম্যাকুইন পেগ ও' মাই হার্ট, দ্য মেম্বার অব দ্য ওয়েডিং, ও টু ফিঙ্গারস অব প্রাইড নাটকে ছোট চরিত্রে অভিনয় করেন। ১৯৫৫ সালে আ হ্যাটফুল অব রেইন নাটক দিয়ে তার ব্রডওয়েতে অভিষেক হয়, এতে শ্রেষ্ঠাংশে অভিনয় করেন বেন গাজ্জারা।
১৯৫৬ সালে রবার্ট ওয়াইজ পরিচালিত রবার্ট ওয়াইজ পরিচালিত সামবডি আপ দেয়ার লাইকস মি-এ ছোট চরিত্রে অভিনয়ের মধ্য দিয়ে তার চলচ্চিত্রে অভিষেক হয়, ছবিটিতে শ্রেষ্ঠাংশে অভিনয় করেন পল নিউম্যান। ১৯৫০-এর দশকের শেষভাগে তিনি নেভার লাভ আ স্ট্রেঞ্জার (১৯৫৮), দ্য ব্লব (১৯৫৮, তার প্রথম কেন্দ্রীয় চরিত্রে অভিনয়) এবং দ্য গ্রেট সেন্ট লুইস ব্যাংক রবারি (১৯৫৯) চলচ্চিত্রে অভিনয় করেন।
ক্লাব আতলেতিকো ওসাসুনা
ক্লাব আতলেতিকো ওসাসুনা (সাধারণত এসএ ওসাসুনা অথবা শুধুমাত্র ওসাসুনা নামে পরিচিত) হচ্ছে পামপ্লোনা ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লীগ লা লিগায় খেলে। এই ক্লাবটি ১৯২০ সালের ২৪শে অক্টোবর তারিখে প্রতিষ্ঠিত হয়েছে। এসএ ওসাসুনা তাদের সকল হোম ম্যাচ পামপ্লোনার এল সাদারে খেলে থাকে; যার ধারণক্ষমতা হচ্ছে ১৮,৩৭৫। বর্তমানে এই ক্লাবের ম্যানেজারের দায়িত্ব পালন করছেন হাগোবা আররাসাতে এবং সভাপতির দায়িত্ব পালন করছেন লুইস সাবালসা। স্পেনীয় রক্ষণভাগের খেলোয়াড় ওইয়ের সানহুর্হো এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, ওসাসুনা এপর্যন্ত ১১টি শিরোপা জয়লাভ করেছে; যার মধ্যে ৪টি সেহুন্দা ডিভিশন শিরোপা এবং ৭টি তেরসেরা ডিভিশন শিরোপা রয়েছে।
ডাকনাম
ওসাসুনার ডাকনামগুলো হলো লস রোজিলোস / দ্য রেডস।
ইতিহাস
১৯২০ সালে প্রতিষ্ঠিত হওয়ার পর ১৯৩২ সালে ওসাসুনা "সেগান্ডা ডিভিশনে" অংশগ্রহণ করে।তারা এর তিন সিজন পরে লা লিগায় অংশগ্রহণ করে।ওসাসুনার অন্যতম সাফল্য হলো উয়েফা কাপে অংশগ্রহণ করা ।তারা ১৯৮৫-৮৬সিজনে "উয়েফা কাপে "প্রথমবারের মতো অংশগ্রহণ করে।ওসাসুনা ২০০৫ সালে কোপা দেল রেএর ফাইনালে ওঠে প্রথমবারের মতো।সেই ম্যাচে তারা রিয়াল বেতিসের কাছে হেরে যায়।তারা পরে " লা লিগায়" চতুর্থ স্থান অধিকার করে।এর ফলে তারা চ্যাম্পিয়ন্স লিগে খেলার সুযোগ পায়।এটা তাদের ইতিহাসের সর্বোচ্চ সাফল্য।ওসাসুনার সাফল্য নিয়ে অনেক নাটক হয় ।কারণ চ্যাম্পিয়নশিপের শেষ দিন পর্যন্ত চতুর্থ স্থানের জন্য ওসাসুনা এবং সেভিয়া লড়াই করে।তারা যুগ্মভাবে চতুর্থ স্থানে অবস্থান করে।কিন্তু ওসাসুনা মুখোমুখি লড়াইয়ে জয়ের রেকর্ডের জন্য "চ্যাম্পিয়ন্স লিগে" কোয়ালিফায়ার করে।ওসাসুনা চ্যাম্পিয়ন্স লিগের তৃতীয় রাউন্ডে হামবুর্গের কাছে হেরে বিদায় নেয়।ওসাসুনা ২০০৬-০৭ উয়েফা কাপে পার্মা,লেনস, ওডেন্স এবং হিয়ারেনভিনের সাথে ডি গ্রুপে পড়ে।ওসাসুনা গ্রুপে দ্বিতীয় স্থান অধিকার করে নক আউট পর্বে কোয়ালিফায়ার করে।নক আউটে তারা বোরডিয়াক্সের সাথে দুই লেগ মিলিয়ে ১-০ গোলে জিতে যায়।তারপর তারা রেনজারদের সাথে দুই লেগে ২-১ গোলে জিতে যায়।কোয়ার্টার ফাইনালে বেয়ার লেভারকুসেন কে হারিয়ে তারা সেমিফাইনালে ওঠে ।সেমিফাইনালে তারা "হোল্ডারদের" কাছে ২-১ গোলে হেরে যায়।
হযরত শাহজালাল দারুচ্ছুন্নাহ ইয়াকুবিয়া কামিল মাদ্রাসা
হযরত শাহজালাল দারুসসুন্নাহ ইয়াকুবিয়া কামিল মাদ্রাসা বাংলাদেশের সিলেট জেলার একটি আলিয়া মাদ্রাসা। এটি সিলেট মহানগরীর সোবহানীঘাট বিশ্বরোডের পাশে শাহজালাল লতিফিয়া আবাসিক অবস্থিত একটি কামিল মাদ্রাসা। সিলেটের ইসলাম প্রচারক আব্দুল লতিফ চৌধুরী ফুলতলী এই মাদ্রাসাটি নির্মাণ করেছে। মাদ্রাসাটি বর্তমানে ইসলামি আরবি বিশ্ববিদ্যালয়ের অধীনে রয়েছে। মাদ্রাসায় বর্তমানে ১৫৪৬ জন শিক্ষার্থী অধ্যয়ন করছে। এই মাদ্রাসার অধ্যক্ষের নাম মোঃ কমরুদ্দীন চৌধুরী, তিনি ১৯৮৯ সাল থেকে এই দায়িত্ব পালন করছেন।
ইতিহাস
আব্দুল লতিফ চৌধুরী ফুলতলী সিলেট অঞ্চলে ইসলামি শিক্ষার প্রসার ঘটানোর লক্ষ্যে ১৯৮১ সালের ২০ অগাস্টে রমিজ উদ্দিন সিদ্দীকীর দরবার শরীফে একটি মিটিং এর আয়োজন করেন। উক্ত মিটিং সিলেট শহরে অনেক ইসলামি ব্যক্তিত্ব ও শিক্ষাবিদ অংশগ্রহণ করেন। এই মিটিং জের ধরে ১৯৮৩ সালে আব্দুল লতিফ ফুলতলী মাদ্রাসাটি প্রতিষ্ঠা করেন। মাদ্রাসাটির নামকরণ করা হয় সিলেটের বিখ্যাত ধর্ম প্রচারক শাহজালালের নামে।
মাদ্রাসা ও মসজিদ প্রতিষ্ঠা করার জন্য সোবহানীঘাটের অধিবাসী হাজী আব্দুস সোবহান তাপাদার ০.৭৫ শতক ভূমি দান করেন। এই মাদ্রাসা ও মাদ্রাসা সংলগ্ন মসজিদ প্রতিষ্ঠা করার জন্য সোসাইটি এক্টের বিধি মোতাবেক একটি ট্রাস্ট বোর্ড গঠন করা হয়। আব্দুল লতিফ চৌধুরী ফুলতলী এই বোর্ডের আজীবন সভাপতির দায়িত্ব গ্রহণ করেন, এবং তার অবর্তমানে তার জ্যৈষ্ঠ পুত্র বা বংশধরগন দায়িত্ব পালন করবেন। এই ট্রাস্ট বোর্ডের অধীনে ১৯৮৩ সালে শাহজালাল দারুচ্ছুন্নাহ ইয়াকুবিয়া মাদ্রাসা ও হাজী নওয়াব আলী জামে মসজিদ নামে দুটি প্রতিষ্ঠান স্থাপন করা হয়।
মাদ্রাসার এই ট্রাস্টি বোর্ডের সদস্য ছিলেন:
পরবর্তীতে বরাদ্দকৃত জমি ভরাট করে একাডেমিক কার্যক্রম শুরু করার জন্য ৬ জুন ১৯৮২ সালে একটি কাচা ঘর নির্মাণ করা হয়। আব্দুল লতিফ ফুলতলী এই মাদ্রাসার ভিক্তি প্রস্তর স্থাপন করেন এবং ২১ জানুয়ারি ১৯৮৩ সালে মাদ্রাসার প্রাতিষ্ঠানিক কার্ক্রম শুরু হয়।
বিভাগ অনুমতি কার্যক্রম
এই মাদ্রাসায় ফাজিল ও কামিল শ্রেণীতে আল কুরআন, আল হাদিস ও আল ফিকহ বিভাগে পড়াশোনার সুযোগ রয়েছে। ২০০৪ সালে মাদ্রাসায় ফাজিল শ্রেণীতে এবং ২০০৬ সালে কামিল শ্রেণীতে আল ফিকহ বিভাগের ডিগ্রি দেওয়ার অনুমোদন লাভ করে। মাদ্রাসার দাখিল ও আলিম শ্রেণীতে মানবিক ও বিজ্ঞান উভয় শাখা চালু রয়েছে। মাদ্রাসায় ২০০৫ সালে দাখিল শ্রেণীতে এবং ২০০৭ সালে আলিম শ্রেণীতে বিজ্ঞান বিভাগ চালু করা হয়।
বিশ্ববিদ্যালয় অধিভুক্তি
২০০৬ সালের পূর্বে বাংলাদেশের আলিয়া মাদ্রাসার পরীক্ষা মূলত বাংলাদেশ মাদ্রাসা শিক্ষাবোর্ড নিয়ন্ত্রণ করত। এরপরে ২০০৬ সালের ইসলামী বিশ্ববিদ্যালয় সংশোধনী আইন, ২০০৬ মোতাবেক আলিয়া মাদ্রাসার ফাযিল (স্নাতক ডিগ্রি) ও কামিল (স্নাতকোত্তর) ডিগ্রিকে কুষ্টিয়া ইসলামী বিশ্ববিদ্যালয়ের অধিভুক্ত হয়। তখন এই মাদ্রাসাটিও ইবি অধিভুক্তি লাভ করে। পরবর্তীতে কুষ্টিয়া ইসলামী বিশ্ববিদ্যালয় থেকে ৫ সেপ্টেম্বর ২০১০ সালে কামিলে হাদিস বিভাগ এবং ফাজিল বিএ অনার্স আল-হাদিস এন্ড ইসলামিক স্টাডিজ বিভাগের অনুমতি লাভ করে। এরপর ২০১৬ সালে মাদ্রাসা শিক্ষাকে আরও আধুনিকরন করার জন্য ইসলামি আরবি বিশ্ববিদ্যালয় প্রতিষ্ঠা করা হলে, এটি সেখানে স্থানান্তরিত করা হয়।
লতিফিয়া ছাত্রাবাস
মাদ্রাসার দূরবর্তী শিক্ষার্থীদের আবাসিক সুবিধা প্রদান করার জন্য প্রতিষ্ঠাকালীন সময় থেকেই লতিফিয়া ছাত্রাবাস নামে একটি আবাসন ভবন নির্মাণ করা হয়েছে। এই ছাত্রাবাসের নামকরণ করা হয়েছে আব্দুল লতিফ ফুলতলীর নামের প্রথমাংশ থেকে। এই ছাত্রাবাসে ২৫ জন শিক্ষার্থী অবস্থান করতে পারে। এই ছাত্রাবাস দেখাশোনার জন্য একটি শিক্ষক ও কর্মচারী রয়েছে।
মসজিদ
মাদ্রাসার শিক্ষক ও শিক্ষার্থীদের নামাজের সুবিধার জন্য মাদ্রাসা নির্মাণ প্রজেক্টের সাথেই হাজী নওয়াব আলী জামে মসজিদ নামে একটি মসজিদ নির্মাণ করা হয়েছে। মাদ্রাসা হোস্টেলে থাকা শিক্ষার্থী এবং মাদ্রাসা চলাকালে শিক্ষক-শিক্ষার্থীদের নামাজের সুবিধা নিশ্চিত করতে এই মসজিদ নির্মাণ করা হয়েছে।
নারায়ণ
নারায়ণ (সংস্কৃত: नारायण, ) হলেন হিন্দু দেবতা। বৈষ্ণবধর্মে তাকে "পুরুষোত্তম" বা শ্রেষ্ঠ পুরুষ মনে করা হয়। তিনি বিষ্ণু বা হরি নামেও পরিচিত।
"নারায়ণ" শব্দের অর্থ "যিনি জলের উপর শয়ন করেন।" হিন্দুশাস্ত্র মতে, জল প্রথম সৃষ্ট বস্তু, তাই সৃষ্টিকর্তা নারায়ণ জলেই বাস করেন। এই জন্য হিন্দু শিল্পকলায় নারায়ণকে প্রায়শই জলের উপর অবস্থানকারী মূর্তিতে চিত্রিত করা হয়। সংস্কৃত ভাষায় "নর" শব্দের অর্থ মানুষ। তাই "নারায়ণ" শব্দের অন্য অর্থ হল, "মানুষ যেখানে আশ্রয় গ্রহণ করে।"
ভাগবত পুরাণে নারায়ণকে বলা হয়েছে সর্বোচ্চ উপাস্য। এই পুরাণ মতে, তিনি অসংখ্য জগৎ সৃষ্টি করে প্রতিটি জগতে জগদীশ্বর রূপে প্রবেশ করেছেন। ব্রহ্মা রূপে রজঃ গুণ অবলম্বন করে তিনি চোদ্দটি জগৎ সৃষ্টি করেছেন। বিষ্ণু রূপে সত্ত্ব গুণ অবলম্বন করে তিনি সেগুলি রক্ষা করেন এবং রুদ্র রূপে তমঃ গুণ অবলম্বন করে তিনি তা ধ্বংস করেন।
নারায়ণের অপর নাম "মুকুন্দ"। এই শব্দের অর্থ, যিনি জন্ম ও মৃত্যুর চক্র থেকে মুক্তি অর্থাৎ মোক্ষ প্রদান করেন।
লব
লব (সংস্কৃত: लव) এবং তাঁর যমজ ভাই কুশ ছিলেন রাম ও সীতার সন্তান। তাদের গল্পটি হিন্দু মহাকাব্য, রামায়ণ এবং এটির অন্যান্য সংস্করণে বর্ণিত রয়েছে। কথিত আছে যে,লবের গাত্রবর্ণ ছিল তার মায়ের মতন হরিদ্রাভ স্বর্ণালী ও কুশের গাত্রবর্ণ ছিল তার পিতার মতন সামান্য কৃষ্ণাভ বর্ণের। কথিত আছে যে, লব নিজের নামে তার রাজ্যের নাম রাখেন লবপুরী। বলা হয়ে থাকে যে, এই লবপুরীই হল বর্তমান পাকিস্তানের লাহোর।
নারায়ণ
মহাভারত-এ কৃষ্ণকে একাধিকবার নারায়ণ ও অর্জুনকে নর বলা হয়েছে। এই মহাকাব্যে তাদের বোঝাতে বহুবচন "কৃষ্ণদ্বয়" শব্দটি ব্যবহৃত হয়েছে বিষ্ণুর পূর্ববর্তী অবতার নর-নারায়ণের সঙ্গে তাদের একত্ব বোঝাতে।
লব
জন্ম ও শৈশব
রামায়ণের প্রথম অধ্যায়ে বালকান্ডে বর্ণিত আছে যে, মহর্ষি বাল্মীকি দুুই ভাই লব-কুশকে রামায়ণ বর্ণনা করছেন। তাদের জন্ম ও শৈশবের কথা বর্ণিত আছে শেষ অধ্যায় উত্তরকান্ডে কিন্তু মনে করা হয় যে, উত্তরকান্ডের এই বর্ণনাগুলো বাল্মীকির নিজের মুুখনিঃসৃত নয়। কিংবদন্তি অনুযায়ী, রাজ্যে সীতার সতীত্ব নিয়ে নানান নেতিবাচক কথা শোনা গেলে তিনি স্বেচ্ছায় রাজ্য থেকে নির্বাসিত হন। নির্বাসিত হবার পর তিনি তমসা নদীর  তীরে মহর্ষি বাল্মীকির আশ্রমে শান্তিতে দিন অতিবাহিত করতে থাকেন। লব ও কুশ এই আশ্রমেই জন্মগ্রহণ করেন ও মহর্ষি বাল্মীকির অভিভাবকত্বে অস্ত্রবিদ্যায় পারদর্শী হয়ে ওঠেন। তারা এখানে ভগবান রামের সম্পর্কেও অবগত হন।
অশ্বমেধ যজ্ঞ
লব-কুশ, রামের উপস্থিতিতে বহু মানুষের সামনে রামায়ণ জপ করেছিলেন। দুই ভাই যখন মা সীতার নির্বাসনের কথা পিতা রামকে জানালে ন,তখন তিনি শোকাহত হয়ে পড়েছিলেন এবং বাল্মীকি তখন সীতাকে সেখানে নিয়ে আসেন। তখন বিহ্বল ও অত্যন্ত শোকগ্রস্ত হয়ে সীতা তাঁর মা(ভূমি) কে তাকে গ্রহণের জন্য আহ্বান জানালেন এবং নীচের জমি ফাঁক হয়ে যাওয়ার সাথে সাথে তিনি সেখানে অদৃশ্য হয়ে গেলেন। রাম তখন জানতে পেন রল, যে লব ও কুশ তাঁরই সন্তান।
কিছু গ্রন্থে এমন নিদর্শনও পাওয়া গেছে যে, অশ্বমেধ যজ্ঞের ঘোড়াটিকে লব-কুশ ধরে ফেলেছিলেন এবং রামের ভাইদের ও তাদের সেনাবাহিনীকে পরাজিত করে ফেলেন। তখন অজ্ঞাতসারে স্বয়ং রাম তাদের সাথে যুদ্ধ করতে আসলে, সীতা হস্তক্ষেপ করেন ও  পিতা-পুত্রদের একীভূত করেন।
পরবর্তী ইতিহাস
পিতা রামের পরে লব-কুশ রাজা হন এবং 'লবপুরী' ও কাসুর নগরী প্রতিষ্ঠা করেন। এই লবপুরীই হল বর্তমান পাকিস্তানের লাহোর। কোশল রাজ্যের রাজা রাঘবরাম তাঁর পুত্র লবকে শ্রাবস্তী ও কুশকে কুশবতী নগরে নিয়ে আসেন।
লাহোরের শাহী কিলার ভিতরে লবের একটি মন্দির রয়েছে।
কোটেশ্বর শিব মন্দির
কোটেশ্বর শিব মন্দির বাংলাদেশের কুড়িগ্রাম জেলার রাজারহাট উপজেলায় অবস্থিত একটি প্রাচীন হিন্দু মন্দির। এই মন্দিরটির প্রধান বিগ্রহ দেবতা শিব। দেবীর নাম "ভ্রামরী দেবী" ও ভৈরব এর নাম "অম্বর ভৈরব"। এটি কোটেশ্বর শিব দূর্গা মন্দির নামেও পরিচিত।
অবস্থান
এ মন্দিরটি রংপুর বিভাগের কুড়িগ্রাম জেলার রাজারহাট উপজেলায় অবস্থিত। এটি ঘড়িয়ালডাঙ্গা ইউনিয়নের আওতাধীন।
পূজা-পার্বণ
এই মন্দির প্রধান শিবরাত্রি খুব জাঁকজমক ভাবে পালিত হয়। বহু মানুষ শিবরাত্রি ব্রত পালন করে এখানে রাত্রি জাগরণ করে। এছাড়া এখানে দূর্গাপূজা এবং ভাগবত জয়ন্তী ও বেশ জনপ্রিয়।
অরিজিন (ড্যান ব্রাউনের উপন্যাস)
কাহিনী সংক্ষেপ
প্রতীকবিদ্যা ও ধর্মীয় প্রত্নতত্ত্বের হার্ভার্ড প্রফেসর রবার্ট ল্যাংডন বিলবাওর (নাম) অতিপ্রাকৃত গুগেনহেম মিউজিয়ামে একটি প্রধান ঘোষণায় উপস্থিত হওয়ার জন্য একটি আবিষ্কারের উদ্বোধন করেন যা "বিজ্ঞানের মুখ পরিবর্তন করবে।" সন্ধ্যায় হোস্ট এডমন্ড কিরিশ, এক চল্লিশ -বছর  বয়সী কোটিপতি এবং ভবিষ্যতবাদী যার চকচকে উচ্চ প্রযুক্তির উদ্ভাবন এবং অশান্ত পূর্বাভাস তাকে  বিশ্বব্যাপী বিখ্যাত করেছে। দুই দশক আগে হার্ভার্ডের ল্যাংডনের প্রথম শিক্ষার্থীদের মধ্যে একজন ছিলেন কিরিশ, যিনি একটি বিস্ময়কর সাফল্য প্রকাশ করতে চলেছেন।
অনুষ্ঠান শুরু হওয়ার পরে, ল্যাংডন কয়েকশো অতিথিকে  সম্পূর্ণরূপে নিজেদের মৌলিক উপস্থাপনা দ্বারা প্রভাবিত করে, যা ল্যাংডন উপলব্ধির  চেয়েও বেশি বিতর্কতার সম্মুখীন হয় । কিন্তু পরিপূর্ণভাবে অচেনা সন্ধ্যায় হঠাৎ বিশৃঙ্খলার মধ্যে উদ্ভূত হয়ে  কিরিশের মূল্যবান আবিষ্কার চিরকালের জন্য হারিয়ে যাওয়া প্রান্তে আঁকড়ে ধরে। আসন্ন হুমকি মোকাবেলা এবং সম্মুখীন হওয়া বিলবাওরকে পালিয়ে যাওয়ার জন্য ল্যাংডনকে হতাশায় বাধ্য করা হয়েছে। তার সাথে অম্ব্রা বিদী, মার্জিত যাদুঘর পরিচালক যিনি উত্তেজক ইভেন্টটির  মঞ্চে কিরিশের সাথে কাজ করেছিলেন। একসঙ্গে তারা একটি ক্রিপ্টিক পাসওয়ার্ড শনাক্ত করার জন্য একটি মারাত্মক অনুসন্ধানে বার্সেলোনা পালিয়ে যান  কিরিশ এর  রহস্য উন্মোচনের জন্য।
লুকানো ইতিহাস এবং ধর্মান্ধতার মাঝেই  ল্যাংডন এবং বিদালকে যন্ত্রণাদায়ক শত্রুকে  অবশ্যই বেঁধে রাখতে হবে, যার সমস্ত জ্ঞানের শক্তি স্পেনের রাজকীয় প্রাসাদ থেকে উৎসারিত ... এবং এডমন্ড কিরিশকে নীরব করার জন্য সে  পিছপা হবে না। আধুনিক শিল্প এবং আধ্যাত্মিক প্রতীকগুলির দ্বারা চিহ্নিত একটি লাইনের উপর, ল্যাংডন তার বিদীর্ণ সূত্রগুলি আবিষ্কার করে যা অবশেষে কিরিশের এই হুমকিজনক আবিষ্কারের মুখোমুখি হয় ... এবং সেই উত্তেজনাপূর্ণ সত্য- যা সবাইকে আশ্চর্য করে।
মোহাম্মদ রহমতুল্লাহ
শিক্ষাজীবন
তিনি কমনওয়েলথ স্কলারশিপের অধীনে হংকং বিশ্ববিদ্যালয় থেকে পিএইচডি ডিগ্রি অর্জন করেন।
কর্মজীবন
মোহাম্মদ রহমতুল্লাহ ইউনিভার্সিটি অব ডেভেলপমেন্ট অল্টারনেটিভের জীব বিজ্ঞান অনুষদের ডিন ও অধ্যাপক হিসেবে দায়িত্ব পালন করেছেন। এছাড়া তিনি ঢাকা বিশ্ববিদ্যালয়, খুলনা বিশ্ববিদ্যালয়, যুক্তরাষ্ট্রের কানসাস স্টেট বিশ্ববিদ্যালয়, অবার্ন বিশ্ববিদ্যালয় এবং পেন স্টেট ইউনিভার্সিটি কলেজ অব মেডিসিন প্রভৃতি বিশ্ববিদ্যালয়েও অধ্যাপনা করেছেন।
মোহাম্মদ রহমতুল্লাহ ঢাকায় অবস্থিত বেসরকারি বিশ্ববিদ্যালয়, ইউনিভার্সিটি অব ডেভেলপমেন্ট অল্টারনেটিভের উপ-উপাচার্য ছিলেন। ২০২২ সালে তিনি বিশ্ববিদ্যালয়টির উপাচার্য নিযুক্ত হন।
২০১৬ ইন্ডিয়ান প্রিমিয়ার লিগ
২০১৬ ইন্ডিয়ান প্রিমিয়ার লিগ (সংক্ষিপ্তভাবে আইপিএল ৯ বা ভিভো আইপিএল ২০১৬) হল আইপিএলের নবম আসর, যা পেশাদার টুয়েন্টি২০ লিগ প্রতিযোগিতা হিসাবে ২০০৭ সালে ভারতীয় ক্রিকেট কন্ট্রোল বোর্ড কর্তৃক চালু হয়। টুর্নামেন্টি ২০১৬ সালের ৯ এপ্রিল থেকে ২৯ মে পর্যায়ে অনুষ্ঠিত হয়। এ মৌসুমে রাজকোট ও পুনে ভিত্তিক দুটি নতুন দল গুজরাত লায়ন্স ও রাইসিং পুনে সুপারজায়ান্টস অংশগ্রহণ করে। তারা চেন্নাই সুপার কিংস ও রাজস্থান রয়্যালস এর পরিবর্তে খেলেছে, যারা দুই বছর (২০১৭ সাল পর্যন্ত) জন্য বহিষ্কৃত হয়েছে।
২৯ মে বেঙ্গালুরুর এম চিন্মাস্বামী স্টেডিয়ামে রয়েল চ্যালেঞ্জার বেঙ্গালুরুকে পরাজিত করে সানরাইজার্স হায়দ্রাবাদ ভিভো আইপিএলের শিরোপা প্রথমবারের মত অর্জন করে। সানরাইজার্স হায়দ্রাবাদের বেন কাটিং ফাইনালের ম্যান অব দ্যা ম্যাচ নির্বাচিত হয়।
নর-নারায়ণ
নর-নারায়ণ (नर-नारायण) হলেন হিন্দুধর্মের দুই জন দেবতা। এঁরা যুগলমূর্তিতে পূজিত হন। নর-নারায়ণ বিষ্ণুর যমজ ভ্রাতৃ-অবতার। নর-নারায়ণ ধারণায়, মানবাত্মা নর হলেন দিব্যাত্মা নারায়ণের চিরসঙ্গী।
ভারতীয় মহাকাব্য মহাভারত অনুসারে, কৃষ্ণ হলেন নারায়ণ ও অর্জুন হলেন নর। নর-নারায়ণের বৃত্তান্ত ভাগবত পুরাণ-এও কথিত হয়েছে। হিন্দুরা বিশ্বাস করেন, এই যুগ্মদেবতা বদ্রিনাথে বাস করেন। এখানেই তাদের সর্বাপেক্ষা গুরুত্বপূর্ণ মন্দিরটি অবস্থিত।
কানাইলাল নানাভাই দেসাই
কানাইলাল নানাভাই দেসাই ছিলেন একজন ভারতীয় রাজনীতিবিদ। তিনি সুরত থেকে ভারতীয় জাতীয় কংগ্রেসের সদস্য হিসাবে লোকসভার সংসদের নিম্ন সভায় নির্বাচিত হয়েছিলেন।
নর-নারায়ণ
স্বামীনারায়ণ ধর্মে নর-নারায়ণের যুগলমূর্তির ব্যাপক পূজা প্রচলিত। এই ধর্মের অনুগামীদের মতে, উক্ত ধর্মের প্রতিষ্ঠাতা স্বামীনারায়ণ নারায়ণের অবতার।
মহাভারত অনুসারে, মহাদেব (শিব) নর-নারায়নের সাথে যুদ্ধে পরাস্ত হয়েছিলেন; নারায়ন মহাদেবের গলা চেপে ধরেছিলেন।
চাতাল নদী
চাতাল নদী বাংলাদেশের উত্তর-কেন্দ্রীয় অঞ্চলের জামালপুর জেলার একটি নদী। নদীটির দৈর্ঘ্য ৩৪ কিলোমিটার, গড় প্রস্থ ৮২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক চাতাল নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ১৫।
অ্যান্ডারসন্সটাউন নিউজ
অ্যান্ডারসন্সটাউন নিউজ, হল উত্তর আয়ারল্যান্ডের বেলফাস্টের বেলফাস্ট মিডিয়া গ্রুপের একটি সংবাদপত্র, যা পশ্চিম বেলফাস্টের সংবাদ এবং ইস্যুগুলিকে কেন্দ্র করে দ্বি-সাপ্তাহিক হিসাবে প্রকাশিত হয়। কাগজটি ১৯৭২ সালে প্রতিষ্ঠিত হয়েছিল।
অডিট ব্যুরো অফ সার্কুলেশন অনুসারে, অ্যান্ডারসন্সটাউন নিউজের সোমবারের সংস্করণের সঞ্চলন গড় ৮,৪৫৭ এবং বৃহস্পতিবারের সংস্করণের সঞ্চলন ১৬,৪৫৩ অনুলিপি।
বাঁধাধরা ধারণা
থাম্ব| ১৮ শতকের একটি ওলন্দাজ খোদাইকর্ম যেখানে [[ইউরোপ, এশিয়া, আফ্রিকা এবং আমেরিকার বাসিন্দাদের তাদের সাধারণ পোশাকে চিত্রিত করা হয়েছে। পাশাপাশ নিচে ইংরেজ, ওলন্দাজ,  জার্মান এবং একজন ফরাসি ব্যক্তিকে দেখানো হয়েছে ]] থাম্ব| পুলিশ কর্মকর্তারা ডোনাট এবং কফি কিনছেন। এটি [[উত্তর আমেরিকা|উত্তর আমেরিকায় অনুভূত বাঁধাধরা বা গৎবাঁধা আচরণের একটি উদাহরণ ।]] সামাজিক মনোবিজ্ঞানে বাঁধাধরা ধারণা, গৎবাঁধা ধারণা, ছকে ফেলা ধারণা (বা বিশ্বাস কিংবা অভিমত) হলো একটি নির্দিষ্ট শ্রেণীর লোক, বস্তু বা স্থান সম্পর্কে জনসাধারণ্যে ব্যাপকভাবে গৃহীত কিন্তু অতিসরলীকৃত কোনও স্থিরবিশ্বাস বা ধারণা। একটি নির্দিষ্ট গোষ্ঠীর প্রতিটি ব্যক্তির সম্পর্কে অন্য একটি গোষ্ঠীর মানুষের একটি প্রত্যাশিত প্রতিকৃতির সাথে সম্পর্কিত। এক্ষেত্রে প্রত্যাশার ধরন পরিবর্তিত হতে পারে। এটা হতে পারে, দলের বা গোষ্ঠীর ব্যক্তিত্ব, পছন্দ, চেহারা বা ক্ষমতা সম্পর্কে একটি প্রত্যাশা। বাঁধাধরা ধারণাগুলি কখনও কখনও অতি সাধারণ, ভুল এবং নতুন তথ্যের প্রতি প্রতিরোধী, কিন্তু কখনও কখনও সঠিকও হতে পারে।
যদিও মানুষের গোষ্ঠী সম্পর্কে এই ধরনের সাধারণীকরণগুলি দ্রুত সিদ্ধান্ত নেওয়ার সময় উপযোগী হতে পারে, নির্দিষ্ট ব্যক্তিদের ক্ষেত্রে প্রয়োগ করা হলে সেগুলি ভুল হতে পারে, যা পক্ষপাতমূলক মনোভাবের উদাহরণ।
অন্য ভাষায়
ইংরেজি ভাষায় বাঁধাধরা ধারণা বা বিশ্বাসকে স্টেরিওটাইপ (Stereotype) বলে।
প্রকট বাঁধাধরা ধারণা
প্রকট বাঁধাধরা ধারণা বলতে এমন বাঁধাধরা ধারণাগুলিকে বোঝায় যা একজন সচেতন ব্যক্তি ধারণ করে এবং সচেতন যেকোনো লোকের বিচার করার জন্য ব্যবহার করে। তবে বাঁধাধরা ধারণা সম্পর্কে সচেতনতার কারণে পক্ষপাত দূর করার প্রচেষ্টা প্রায়শই সত্য প্রমাণ করতে ব্যর্থ হয়।
প্রচ্ছন্ন বাঁধাধরা ধারণা
প্রচ্ছন্ন বাঁধাধরা ধারণাগুলি হলো সেইগুলি যা ব্যক্তিদের অবচেতনতার উপর স্থাপিত হয়, যেগুলির উপর তাদের কোন নিয়ন্ত্রণ বা সচেতনতা নেই। "অন্তর্নিহিত বাঁধাধরা ধারণাগুলি দুটি ধারণার উপর ভিত্তি করে তৈরি করা হয়েছে, অর্থাত্মক (জ্ঞান) এবং স্বয়ংক্রিয় সক্রিয়করণে সহযোগী নেটওয়ার্ক"। এবং কর্তৃত্ববাদী লোকেরা ব্যবহার করত। তবে এই ধারণাটি সমসাময়িক গবেষণা দ্বারা খণ্ডন করা হয়েছে। যা বাঁধাধরা ধারণাগুলির সর্বব্যাপীতার পরামর্শ দেয় এবং বাঁধাধরা ধারণাগুলিকে সমষ্টিগত গোষ্ঠী বিশ্বাস হিসাবে বিবেচনা করার পরামর্শ দেওয়া হয়েছিল। আধুনিক গবেষণা দাবি করে যে বাঁধাধরা ধারণাগুলির সম্পূর্ণ বোঝার জন্য তাদের দুটি পরিপূরক দৃষ্টিকোণ থেকে বিবেচনা করা প্রয়োজন: একটি নির্দিষ্ট সংস্কৃতি/উপ-সংস্কৃতির মধ্যে ভাগ করা এবং অন্যটি একজন ব্যক্তির মনের মধ্যে গঠিত।
লাভ সিনহা
লাভ সিনহা হলেন হিন্দি চলচ্চিত্র অভিনেতা, যিনি ২০১০ সালে মুক্তিপ্রাপ্ত সাদিয়াঁ র প্রধান চরিত্রে অভিনয় করেছেন।    এছাড়াও তিনি ২০১৮ সালের পল্টনে অভিনয় করেছেন। তিনি শত্রুঘ্ন সিনহা ও পুনম সিনহার পুত্র। তার দুই ছোট ভাই-বোন রয়েছে: যমজ ভাই কুশ সিনহা এবং বোন অভিনেত্রী সোনাক্ষী সিনহা।
উদয়পুর জেলা, রাজস্থান
উদয়পুর জেলা উত্তর ভারতের রাজস্থান রাজ্যের একটি জেলা। উদয়পুর শহরটি জেলা সদর। পালি জেলা উদয়পুর বিভাগের একটি অংশ। জেলাটি রাজস্থানের মেবার অঞ্চলের একটি অংশ।
ইতিহাস
উদয়পুর জেলাটি স্বাধীন ভারতে প্রতিষ্ঠিত হওয়ার আগে এটি মেবার বা উদয়পুর দেশীয় রাজ্যের একটি অংশ ছিল, দেশীয় রাজ্যেটির প্রায় অর্ধেক অংশের থেকে সামান্য কম অংশ নিয়ে গঠিত আজকের উদয়পুর জেলা। ১৯৪৮ সালে রাজস্থান রাজ্য গঠনের সাথে সাথে গিরওয়া, খামনোর, রাজনগর, ভীম, মাগড়া, খেরোয়ারা এবং কুম্বলগড়ের রাজ্যের অংশ বিশেষ এবং নাথদ্বার, কাঁকরোলি, সালুম্বর (সায়রা তহসিল বাদে), ভিন্দর, কানোর, বনসী, বারী সদ্রি, আমেত, সরদারগড়, দেওগড় এবং গোগুন্ডা বিভাগগুলি মিলিত হয়ে উদয়পুর জেলা গঠিত হয়েছিল. । এর পর ধীরে ধীরে নতুন নতুন তেহশিল অন্তর্ভুক্ত হয়েছে।
নোয়াখালী পৌরসভা
নোয়াখালী পৌরসভা বাংলাদেশের নোয়াখালী জেলার অন্তর্গত একটি পৌরসভা।
আয়তন
নোয়াখালী পৌরসভার আয়তন ১৬.৬৬ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী নোয়াখালী পৌরসভার জনসংখ্যা ১,০৭,৬৫৪ জন।